Twilight – Evighetens kyss

Twilight – Evighetens kyss er en amerikansk film fra 2008, regissert av Catherine Hardwicke. Den er den første av flere filmer basert på en bokserie av Stephenie Meyers.

Handling 
Filmen handler om Isabella «Bella» Swan som flytter til faren sin i Forks i Washington. For Bella som kommer fra Arizona, er dette regnfulle stedet som et helvete for henne. Men allerede første dag skjer det ting. Hun møter Edward Cullen, og det skal vise seg å bli noe helt spesielt. Edward er en vampyr og tørster etter Bellas blod, men hun kan ikke motstå ham nå som hun allerede har falt for ham.

Filmrettigheter og premiere 
I 2007 kjøpte Summit Entertainment opp filmrettighetene til Stephenie Meyers populære tenåringsbokserie om vampyrer. Den første filmen kom ut i USA i november 2008, men hadde ikke norgespremiere før 9. januar 2009.

Skuespillere 
 Kristen Stewart som Bella Swan, en 17 år gammel jente som flytter til den lille byen Forks, Washington. Hun forelsker seg i Edward Cullen, en vampyr.
 Robert Pattinson som Edward Cullen. En 108 år gammel vampyr som ble vampyr i 1918, men fremdeles ser ut som en 17-åring. 
 Peter Facinelli som Carlisle Cullen. En vampyr på over 300 år, som ser ut til å være i begynnelsen av 30-årene. Han er byens lege, og Cullen-familiens patriark.
 Elizabeth Reaser som Esme Cullen. Carlisles vampyr-kone.
 Ashley Greene som Alice Cullen. Jasper Hales kamerat. En vampyr som kan se fremtiden.
 Kellan Lutz som Emmett Cullen. Fysisk den sterkeste vampyren i Cullen-familien.
 Nikki Reed som Rosalie Hale. Emmett Cullens kamerat. En vampyr som er fiendtlig innstilt mot Bella, og tror Edwards forhold til et menneske setter hele klanen deres i fare.
 Jackson Rathbone som Jasper Hale. 
 Billy Burke som Charlie Swan, Bellas far og politimester i Forks.
 Cam Gigandet som James Witherdale, Leder for en gjeng vampyrer som ønsker å drepe Bella.
 Rachelle Lefevre som Victoria Sutherland, som hjelper ham med å jakte på Bella. 
 Sarah Clarke som Renée Dwyer. Bellas mor som bor i Arizona sammen med sin nye mann, Phil. 
 Taylor Lautner som Jacob Black. En gammel barndomsvenn av Bella og medlem av Quileute-stammen. 
 Christian Serratos som Angela Weber. En av Bellas nye venner i Forks. 
 Anna Kendrick som Jessica Stanley. Bella sin første venn i Forks.
 Gregory Tyree Boyce som Tyler Crowley. En av Bellas klassekamerater.
 Justin Chon som Eric Yorkie. Elev ved Bellas skole.

Referanser

Eksterne lenker 
 
 

Filmer fra 2008
Eventyrfilmer fra USA
Ungdomsfilmer fra USA
Filmer basert på bøker
Engelskspråklige filmer
Vampyrfilmer